Author: usuario

ESCENÓGRAFO/A

NOME:
____________________________________________________________

Escenógrafo/a

Contidos
NOME DO TRABALLO – DESCRICIÓN p. 4
COUSAS QUE DEBES SABER ANTES DE EMPEZAR
PALABRAS IMPORTANTES QUE DEBES SABER p. 5
TAREFAS ANTES DA REPRESENTACIÓN p. 6 – 13
Ferramentas p. 6
O espazo da representación p. 6
Examina o espazo
Dimensións do espazo da representación
Deseño p. 8 - 9
Elementos do escenario
Deseño integral do tema
Interpretación do texto p. 10
Construción da escenografía p. 11
Finalización da escenografía p. 11
UN CONSELLO ACERCA DA PINTURA
FUNCIÓNS DURANTE A DESMONTAXE

Escenógrafo/a

NORABOA!
Ves de ser seleccionado para ser o Escenógrafo da compañía de ópera. O obxectivo deste caderno é axudarte a exercer a túa función e ofrecerte suxerencias sobre como desenvolver o teu traballo. Ti mesmo poderás valorar se estás facendo o teu traballo correctamente.
Para acadar o éxito neste traballo, necesitarás pensar por ti mesmo e atopar solucións aos problemas que aparezan. Non aceptes a primeira solución que se che ocurra para cada problema... busca a mellor solución.
Sorte!
Título do traballo: ESCENÓGRAFO
Obxectivos do traballo: Deseñar unha escenografía que plasme correctamente os elementos do texto, os seus personaxes e as relacións entre eles.
Descrición: O escenógrafo creará bocetos, debuxos e maquetas a escala da escenografía que deseñe; tamén colaborará cos carpinteiros, axudándolles a construír e a pintar a escenografía.
O escenógrafo é responsable ante o Director de Escena e o Director de Produción.
COUSAS QUE DEBES SABER ANTES DE EMPEZAR
O teu traballo coma escenógrafo baséase no texto. Este darache a seguinte información sobre cada escena da ópera:
Época do ano.
Momento do día
Atmosfera
Localización

Escenógrafo/a

Con esta información, deseñarás unha escenografía que dea información ao público e que se inclúa nun concepto de deseño global. Lembra: o teatro non ten que ser literal. A localización pode parecer un lugar cotián pero en escena non ten por que verse así. Se é apropiada para o texto e o concepto xeral do deseño, eres libre de deixar voar a túa imaxinación e crear iunha escenografía única, diferente e que cumpra todas as reglas.
Sé creativo!
Leva contigo, a cada reunión, un caderno, un lapis e este caderniño. Para organizar o teu traballo e gardar os primeiros borradores, será útil unha carpeta.
Non tires nada! Entrega todos os bocetos, maquetas e versións finais ao Equipo de Documentación para os seus rexistros.
PALABRAS IMPORTANTES QUE DEBES SABER
Proscenio: Espazo do escenario situado diante do telón.
Alzado: Debuxo que amosa o frente, o lateral ou a parte posterior dun obxecto. Adóitase debuxar a escala.
Maqueta: Miniatura dun obxecto en tres dimensións.
Cuadrícula: Trazado de cadrados usado para calcar un deseño.
Plano: Debuxo de algo con “vista aérea”. Adóitase debuxar a escala.
Escala: Proporción ou ratio. Medida na páxina que representa o tamaño ou a distancia real.
Debuxo a escala: Debuxo feito a escala. Se a escala é 1/2” = 1 metro, cada metro será representado por ½ no papel. Un plano é un exemplo dun debuxo a escala.
Marcar: Sinalar a posición dos elementos escenográficos no escenario empregando cinta adhesiva.
Desmontaxe: Recollida e organización dos elementos e espazos despois da última representación da ópera.
Tiraliñas de xiz: Ferramenta empregada para marcar liñas rectas utilizando unha corda e un xiz.

Escenógrafo/a

TAREFAS ANTES DA REPRESENTACIÓN
Ferramentas:
Cinta métrica.
O espazo da representación.
A. Examina o espazo.
É importante que coñezas todo o referente ao espazo da representación para o cal vas deseñar a escenografía.
Fai unha lista con calquera elemento espacial que poida resultarche útil para o teu deseño da escenografía: escaleiras móbiles, plataformas, mobiliario, etc. Leva esta lista na túa carpeta.
Esboza un plano aéreo simple do espazo da representación.
B. Dimensións do espazo da representación.
Traballa conxuntamente para determinar a anchura e a profundidade da área da representación e traslada estas dimensións ao teu deseño. (Dous ou máis escenógrafos poden medir o espazo mentres outro marca o debuxo).
C. Debuxo a escala.
Tarefa # 1
Emprega un boceto coas medidas para crear un debuxo a escala do escenario. Podes utilizar a escala que prefiras (1 metro = 1/2cm, 1 metro = ¼ cm; 1 metro = 1 cm). aínda que debes ter en conta o tamaño do papel do que dispós.

Escenógrafo/a

Escenógrafo/a

3. Deseño
A. Elementos do escenario
Como escenógrafo podes transformar calquera espazo en espazo para a representación. Os elementos principais que empregarás para o deseño da escenografía son:
* Telón de fondo: Tea pintada colgada tras dunha escena ou na parte posterior do escenario.
* Decorado corpóreo: elementos escenográficos tridimensionais que se sosteñen de maneira independente, como poden ser unha mesa ou unha árbore.
* Plataforma: sección do escenario construída para que os intérpretes a poidan transitar.
* Bastidor: peza escenográfica bidimensional que serve como fondo. Sostense de forma vertical mediante un soporte chamado burro.
(***Debuxo páxina 9)
B. Deseño integral: o tema.
Unha vez que os dramaturgos decidiron o tema a tese da ópera, reúnete co equipo de Relaciòns Públicas, os deseñadores de Vestiario, os electricistas e técnicos de iluminación e o resto de deseñadores. Discutide o tema e a tese. Traballade en equipo para determinar:
unha cor (ou cores)
unha textura
unha forma
unha liña
que representen para vós o tema.
Tarefa # 2
1. Crea un deseño abstracto que inclúa a liña, a forma, a cor (ou cores) e a textura que decidistes baseándose no tema. Leva este deseño á próxima reunión.
2. Caixa conceptual.
Emprega como prefiras unha caixa de zapatos para facer unha “ambientación” tridimensional que inclúa a cor, a liña, a textura e a forma do voso tema. Lembra que se trata dun deseño abstracto. Non debes incluir formas recoñecibles (figuras, mobiliario, etc.) Concéntrate en tratar de expresar os teus sentimentos acerca do tema empregando o vocabulario visual sobre a cor, a liña, a forma e a textura.

Escenógrafo/a

Escenógrafo/a

4. Interpretación do texto
Cando os dramaturgos terminen o texto, lédeo detidamente e discute os seguintes temas co resto dos deseñadores:
En que período temporal se sitúa a ópera?
Que trata de contar o texto?
Como pode o deseño da escenografía expresar a atmosfera desta ópera?
Que queres que a escenografía conte ao público acerca da túa interpretación?
Le de novo o texto e busca a seguinte información sobre cada escena da ópera:
Localización ou lugar principal da acción.
Hora do día / época do ano
Atmosfera da escena.
Agora que comprendiches correctamente o texto, como o interpretarías? Plantexa as seguintes preguntas:
Como de literal queres que sexa a túa interpretación? (Se a escena 1 se situa nunha clase, queres que aparezan pupitres e estanterías ou interpretarías o espazo como un lugar pechado ou unha gorida? Imaxina como sería a escena se os pupitres fosen máis grandes que o normal ou se fosen diminutos como xoguetes)
Queres que pareza realista, non-realista, esaxerado ou abstracto?
Será anguloso ou enmarañado? Sólido ou suave? Pesado ou livián?
Cada escena, será unha situación da vida real? Un soño? Un pesadelo?
Cal é o mínimo número de obxectos que necesitas para lograr o que queres?
Crea bocetos da escenografía para cada escena da ópera empregando as respostas a estas preguntas, os bocetos abstractos e a caixa conceptual. Emprega cores.
Comenta os teus deseños co grupo e decidide cal funciona mellor. Podes incorporar ideas de diferentes deseños a aquel que todos decidades.
Que elementos escenográficos (bastidor, telón de fondo, decorado, plataforma) empregarás para realizar o teu deseño?
Pode ser útil empregar miniaturas para que te fagas unha idea de cómo quedarán xuntos os diferentes elementos no escenario (Os bastidores pódense facer con fichas)
Non esquezas gardar todas as versións e bocetos para o Equipo de Documentación. Empregaranos para a presentación e o arquivo da compañía.

Escenógrafo/a

5. Construción da escenografía.
A. Cuestións prácticas.
Agora que xa tes os deseños da escenografía, debes reunirte cos carpinteiros e contestar ás seguintes preguntas:
Como vas construir a escenografía?
Tedes os materiais que necesitades para construila?
Que pezas podedes atopar ou pedir prestadas, en lugar de compralas?
Onde se vai construír?
Caberá polas portas?
Pode gardarse fóra da vista do público mentres se están representando outras escenas?
Utilizarase a mesma escenografía en varias escenas?
B. Maqueta.
Tarefa # 3
Crea unha maqueta a escala do escenario e a escenografía. Trátase dunha versión tridimensional do deseño orixinal a escala do escenario. Inclúe todos os elementos escenográficos. Mesmo podes facer representacións a escala dos actores!
6. Finalización da escenografía
É traballo do carpinteiro construir o que ti deseñaches. A túa tarefa consiste en trasladar os deseños aos bastidores, plataformas ou telóns de fondo, unha vez rematados, apra que poidan ser pintados.
Para trasladar calquera deseño a unha escala maior, emprega a cuadrícula.
Comeza por un debuxo de vista frontal (elevación) Marca liñas cuadriculares de acordo coa túa escala (Se a túa escala é 1/2 cm = 1 m, as cuadrículas do debuxo medirán ½ cm e a lonxitude do bastidor será de 1 cm)
debuxo
Para trasladar a cuadrícula a un bastidor, primeiro marca intervalos de medida de 1´de un lado ao outro e de arriba cara a abaixo. Usa unha regra ou tiraliñas de xiz para unir as marcas de todo o bastidor e terás creado unha gran cuadrícula.
Agora mira o teu deseño. Dáte conta dos puntos nos que as liñas do deseño se xuntan coas liñas da pequena cuadrícula. Estes son os “puntos de intersección”. Marca estes puntos de intersección no bastidor. Conecta os puntos e completa o contorno da imaxe. Agora o teu debuxo é 12 veces máis grande que antes

Escenógrafo/a

Escenógrafo/a

UN CONSELLO ACERCA DA PINTURA
Pon sempre un trapo ou xornais debaixo do elemento que esteas pintando. Pinta con coidado, incluso os brochazos, a pintura rápida fai que cangan gotiñas e que todo se emporque. Asegúrate que o teu pincel ten o tamaño axeitado para o traballo que estás facendo e despois lávao coidadosamente con auga. Cando remates de pintar, tapa a pintura e retíraa. Limpa as gotas e deixa o sitio limpo.
FUNCIÓNS DURANTE A REPRESENTACIÓN
O teu traballo remata antes do comezo das funcións. En calquera caso, poden necesitarte para axudar aos carpinteiros a mover a escenografía durante os cambios de escena. Neste caso estarás entre caixas durante a representación. Busca un lugar non transitado e non te movas de aí ata que o director dea o sinal para cambiar a escenografía.
Non debes, baixo ningunha circunstancia:
Mirar ao público a través do telón.
Mover o telón.
Falar entre caixas.
Calquera distracción pode botar a perder o duro traballo do resto dos membros da compañía.

Escenógrafo/a

Escenógrafo/a

#